อธิบายเกี่ยวกับ กองทุนหุ้นโลก ฉบับคนที่ไม่เก่งเรื่องลงทุน
"กองทุนหุ้นโลก ตามความเข้าใจ มันคือ กองทุนที่สามารถลงทุนได้ทั่วโลก ทุกประเทศเลย ขอแค่ประเทศนั้นมีกองทุนอยู่จริง ๆ ถ้าถามว่ามีกี่ประเภท ตามที่เข้าใจมี 2 ประเภท คือ ลงทุนตามหลักการลงทุนที่เขากำหนดให้ กับลงทุนตามใจตนเอง"

บทเรียนจากการอธิบายนี้

กองทุนหุ้นโลก (Global Equity Fund) เป็นกองทุนที่มีนโยบายการลงทุนในตราสารทุนทั่วโลก พูดง่าย ๆ ว่าสามารถลงทุนได้ในหุ้นของบริษัทที่ดำเนินธุรกิจอยู่ทั่วทุกมุมโลก ไม่ว่าจะเป็นสหรัฐฯ ยุโรป จีน ญี่ปุ่น เกาหลีใต้ อินเดีย เวียดนาม รวมถึงไทยด้วย ขึ้นอยู่กับกลยุทธ์การลงทุนของกองทุนนั้น ๆ โดยมีเป้าหมายหลักเพื่อต้องการค้นหาการลงทุนในธุรกิจที่ดีที่สุดจากทั่วโลก 

ประเภทของกองทุนหุ้นโลกนั้น มีทั้งที่มุ่งเน้นกลยุทธ์แบบ Passive Investment และ Active Investment

กองทุนแบบ Passive ส่วนใหญ่จะลงทุนล้อตาม 2 ดัชนีสำคัญ ได้แก่ 
   - MSCI World ที่จะรวมเฉพาะหุ้นในตลาด Developed Market เท่านั้น 
   - MSCI ACWI (All Country World Index) จะมีทั้งหุ้น Developed Market และ Emerging Market รวมอยู่ด้วยกัน 

กองทุนแบบ Active ซึ่งมีให้เลือกหลากหลายตามสไตล์ของผู้จัดการกองทุนแต่ละค่ายเลย แต่ถ้าจะแบ่งให้เห็นภาพชัดขึ้น สามารถจัดกลุ่มได้เป็น 3 สายหลัก ๆ ได้แก่ 
   - สาย Defensive เน้นหุ้นมั่นคง ลงทุนในบริษัทขนาดใหญ่ที่มีพื้นฐานธุรกิจแข็งแกร่งมายาวนาน เน้นอุตสาหกรรมดั้งเดิม เช่น สินค้าอุปโภค-บริโภค, สินค้าลักชัวรีที่มีแบรนด์ดัง, ธุรกิจพลังงานและสาธารณูปโภค เป็นต้น
   - สาย Growth เน้นหุ้นเติบโต ลงทุนในบริษัทที่มีโอกาสเติบโตอย่างรวดเร็วด้วยนวัตกรรมหรืออยู่ใน Thematic แห่งอนาคต เช่น กลุ่มสินค้าเทคโนโลยี, เซมิคอนดักเตอร์, เอไอ, วิทยาศาสตร์สุขภาพ, เทคโนโลยีการเงิน, แบตเตอร์รี่และอีวี, เมตาเวิร์ส, คลาวด์ และอีคอมเมิร์ส เป็นต้น
   -สาย ESG เน้นหุ้นยั่งยืน ลงทุนในบริษัทที่มีแนวทางการทำธุรกิจโดยยึดหลักความยั่งยืน ตระหนักถึงการมีส่วนร่วมกับเศรษฐกิจ สังคม และสิ่งแวดล้อมในมิติต่าง ๆ เพื่อสร้างการเติบโตร่วมกันในระยะยาว
ตลาดการเงิน & ผลิตภัณฑ์และบริการทางการเงิน